Γιολάντα

Το Γιολάντα είναι ένα γυναικείο όνομα, συχνό στη δυτική Ευρώπη και τη βόρεια Αμερική. Συχνό χαϊδευτικό του ονόματος είναι το Γιόλα.

 Προέλευση 
Κατά μία εκδοχή, η προέλευση του ονόματος Γιολάντα είναι μεσαιωνική, από το γαλλικό Yolande, το οποίο με τη σειρά του προήλθε από το Violante, που έχει τις ρίζες του στο λατινικό viola (βιολέτα).  Έχει επίσης αναφερθεί πιθανή σύνδεση του ονόματος με το ελληνικό όνομα Ἰολάνθη (ἴον+ἄνθος) που σημαίνει "βιολέτα". 

 Άτομα με το όνομα Γιολάντα 
μικρογραφία|280x280εσ|Η Ρουμάνα άλτρια Γιολάντα Μπάλας
μικρογραφία|430x430εσ|Η Γιολάντα εκπροσώπησε την Πορτογαλία στον Διαγωνισμό Τραγουδιού της Eurovision 2024

 Ευγενείς 
 Γιολάντα της Φλάνδρας (1175-1219), Λατίνη Αυτοκράτειρα της Κωνσταντινούπολης 
 Γιολάνδη του Κουρτεναί (1197-1233), βασίλισσα της Ουγγαρίας 
 Γιολάντα του Ντρε (1213/1212-1248), δούκισσα της Βουργουνδίας 
 Ιολάνδη της Ουγγαρίας (1215-1251), βασίλισσα της Αραγωνίας 
 Γιολάντα της Βρετάνης (1218-1272), Γαλλίδα κόμισσα 
 Γιολάντα Α΄ του Νεβέρ (1221-1254), κόμισσα του Νεβέρ 
 Γιολάντα της Πολωνίας (1235-1298), πριγκίπισσα της Ουγγαρίας η οποία έχει κηρυχθεί υποψήφια για αγία 
 Γιολάντα της Αραγωνίας (1236-1301), βασίλισσα της Καστίλης και Λεόν 
 Γιολάντα Β΄ του Νεβέρ (1247-1280), κόμισσα της Φλάνδρας 
 Γιολάντα της Αραγωνίας (1273-1302), δούκισσα της Καλαβρίας 
 Γιολάντα του Μομφερράτου (1274-1317), βυζαντινή αυτοκράτειρα 
 Γιολάντα Παλαιολογίνα (1318-1342), κόμισσα της Σαβοΐας 
 Γιολάντα του Μπαρ (1365-1431), βασίλισσα της Αραγωνίας 
 Γιολάντα της Αραγωνίας (1384-1442), βασίλισσα της Νάπολης 
 Ιολάνδη του Ανζού (1428-1483), δούκισσα της Λωραίνης 
 Ιολάνδη της Γαλλίας (1434-1478), δούκισσα της Σαβοΐας 
 Γιολάντα Λουίζα της Σαβοΐας (1487-1499), δούκισσα της Σαβοΐας 
 Γιολάντα της Σαβοΐας (1901-1986), κόμισσα του Μπέργκολο 
 Γιολάντα του Λιν (1923-2023), πριγκίπισσα της Αυστρίας 

 Άλλες 
 Γιολάντα (1994-), Πορτογαλίδα τραγουδίστρια και τραγουδοποιός 
 Γιολάντα Βεντούρα (1968-), Ισπανομεξικανή ηθοποιός και τραγουδίστρια 
 Γιολάντα Κριστίνα Γκιλιότι (1933-1987), Ιταλογαλλίδα τραγουδίστρια, γνωστή με το ψευδώνυμο Δαλιδά 
 Γιολάντα Κόντρα (1910-1963), Αλβανή συγγραφέας και μεταφράστρια 
 Γιολάντα Μπαλαούρα, Ελληνίδα ηθοποιός 
 Γιολάντα Μπάλας (1936-2016), Ρουμάνα αθλήτρια στίβου 
 Γιολάντα Οκέλι (1980-), Γουατεμαλανή ακτιβίστρια 
 Γιόλα Ραμίρες Οτσόα (1935-2025), Μεξικανή αντισφαιρίστρια 
 Γιολάντα Σάλντιβαρ (1960-), Αμερικανίδα δολοφόνος 
 Γιολάντα Τερέντσιο (1922-2006), Ελληνίδα δημοσιογράφος και συγγραφέας 

 Φανταστικοί χαρακτήρες 

 Ιολάντα, τυφλή πριγκίπισσα που βρίσκει το φως της με τη δύναμη του έρωτα, στη μονόπρακτη όπερα "Ιολάντα" (Иоланта, 1892) του Πιοτρ Ιλίτς Τσαϊκόφσκι 
 Γιολάντα (Κριστίνα Σάντσες Πασκουάλ), καμπαρετζού που καταφεύγει σε ένα μοναστήρι για να κρυφτεί από την αστυνομία μετά τον θάνατο του εραστή της, στην ισπανική μαύρη κωμωδία Αμαρτωλές καλόγριες (Entre tinieblas, 1983) του Πέδρο Αλμοδόβαρ 
 Γιολάντα, κεντρικό πρόσωπο στο ισπανόφωνο τραγούδι "¿Dónde Estás, Yolanda?" (Πού είσαι, Γιολάντα;) του αμερικανικού συγκροτήματος Pink Martini, από τον δίσκο τους Sympathique (1997) 
 Γιολάντα (μεταγλωττισμένη στα Ελληνικά από την Υρώ Λούπη), κεντρική ηρωίδα της σειράς κινουμένων σχεδίων Γιολάντα, η κόρη του μαύρου κουρσάρου (Yolanda, la hija del Corsario Negro, 1999, Alter) 
 Γιολάντα (μεταγλωττισμένη από την Κατερίνα Γκίργκις), κεντρική ηρωίδα της ταινίας κινουμένων σχεδίων Γιολάντα: Το νησί των κουρσάρων / Η κόρη του μαύρου πειρατή (Yolanda: The Secret Of The Black Rose, 1999) 
 Γιολάντα (Μαριάννα Κάλμπαρη), φίλη της Αλεξίας (Τζόυς Ευείδη) που έχει κρυφό δεσμό με τον σύζυγό της, Πασχάλη (Κλέων Γεωργιάδης) στο τριπλό επεισόδιο "Η καλή πεθερά" της κωμικής σειράς Επτά θανάσιμες πεθερές (2004-2010, Mega) σε σκηνοθεσία του Γρηγόρη Πετρινιώτη 
 Γιολάντα Ακουαβίβα (Λουσίλ Μπρέμερ), πλούσια κληρονόμος την οποία ερωτεύεται ένας απατεώνας (Φρεντ Αστέρ) που παριστάνει τον φύλακα άγγελό της στην αμερικανική μουσική κωμωδία Η Γιολάντα και ο κλέφτης (Yolanda and the Thief, 1945) του Βινσέντε Μινέλι 
 Γιολάντα Ραγιά (Ντίνα Κώνστα), μητέρα της Άννας Ραγιά (Νένα Μεντή) και μέτοχος στο Media Channel όπου η κόρη της είναι είναι διευθύντρια ειδήσεων, στην κωμική σειρά Το δις εξαμαρτείν (1993-1996) 
 Γιολάντα Τζόνσον (Μέριλ Στριπ), μία από τις τραγουδίστριες του γκρουπ Johnson Girls στην αμερικανική μουσική ταινία Η καλύτερη παρέα (A Prairie Home Companion, 2006) σε σκηνοθεσία του Ρόμπερτ Όλτμαν 

 Παραπομπές 

Κατηγορία:Γυναικεία ελληνικά ονόματα
Κατηγορία:Γυναικεία ονόματα